**Záverečná správa z realizácie projektu**

z realizácie projektu „Cezhraničná turistika – zorganizujme to spolu“, číslo projektu : **PL-SK/PO/IPP/I/090**, podporeného z prostriedkov Európskeho fondu regionálneho rozvoja a prostriedkov štátneho rozpočtu, Program cezhraničnej spolupráce Poľsko – Slovenská republika 2007 – 2013.

Základným problémom poľskej a slovenskej turistického odvetvia v Karpatskom Euroregióne je všeobecne sa zhoršujúca situácia na trhu turistických služieb Podkarpatského vojvodstva, ako aj rovnako s ním susediaceho slovenského územia – Prešovského kraja. Úpadok tempa rozvoja hospodárstva so sebou prináša ochudobnenie potencionálneho turistu, čo sa následne negatívne prejavuje na turistickom ruchu Podkarpatského vojvodstva ako aj spomínaného Prešovského kraja. Turistika nepatrí medzi priority v štruktúre potrieb konzumenta, preto je viac citlivá na existujúci stav recesie, než iné odvetvia hospodárstva. Podľa údajov GUS (Hlavný štatistický úrad v Poľsku) v roku 2008 klesol počet turistov navštevujúcich cezhraničný región, a tendencia poklesu naďalej pokračuje. Situácia na území Prešovského kraja vyzerá identicky. Vinou uvedených skutočností sa znižuje tiež záujem investorov v oboch regiónoch v turistickom odvetví. Turistické odvetvie predstavuje sieť previazaných podnikateľských subjektov a iných organizácií spojených s produkciou statkov a služieb pre potreby turistov, takže pokles počtu turistov znamená aj zmenšenie obratov nie iba pre firmy ponúkajúce turistické produkty, ale aj pre podnikateľov ponúkajúcich nocľahy, gastronomické, odpočinkové, prepravné, alebo napokon aj informačné služby. Cieľom je projektu vytvorenie inštitucionálneho zázemia v rámci štuktúry združenia Karpatský Euroregión Slovensko-Sever a platformy spolupráce medzi organizáciami a firmami turistického sektoru Podkarpatského vojvodstva a Prešovského kraja a tiež rozvoj turistického marketingu v rozsahu iniciácie, overovania, propagácie a predávania krajobrazovo-prírodných hodnôt, turistických atrakcií, služieb turistického sektoru a hotových cezhraničných turistických produktov ponúkaných na predaj.

Tieto askutočnosti boli podnetom na vypracovanie projektu poľského a slovenského partnéra v rámci cezhraničnej spolupráce. Za slovensku stranu sa jednalo o Karpatský Euroregión Slovensko Sever a za poľskú stranu Stowarziszene regionálnej organizácie turističnej v Rzeszowe. Realizácia projektu bola predpokladaná na oboch stranách na 12 mesiacov.

V prvom mesiaci bola vytvorená projektová skupina. Na svojich zasadnutiach riešila otázky koncepcie Karpatského Horizontu, ciele a priority poľsko – slovenskej spolupráce, stratégia pre Karpatský Euroregión, príprava otvorenia kancelárie KPCT KE ako aj samotné otvorenie kancelárie KPCT KE, príprava spoločných aktivít v súlade so schváleným projektom, tvorba koncepcie spolupráce, značka Karpatská turistika v rámci Karpatského Euroregiónu, turistické produkty v Karpatskom Euroregióne, metodológiou budovania spolupráce a využívania turistických produktov, vypracovanie koncepcie projektov spolupráce, návrhom turistických produktov, organizáciou a riadením siete, dostupnými možnosťami financovania projektov zameraných na turistiku, prípravou podrobného spoločného Harmonogramu k realizácií projektu a rozvoja ďalšej spolupráce v Karpatskom Euroregióne , identifikáciou možných prekážok, ako aj analýzou rizík . Do realizácie aktivity bol zapojený spoločný poľsko – slovenský personál, a jednotlivé úlohy boli realizované spoločne.

Zároveň sa začala príprava na vykonanie medzinárodnej konferencie na poľskej strane. Cieľom konferencie zorganizovanej pre 50 osôb bola prezentácia systému realizácie projektu spolu s jeho cieľmi.Na základe požiadavky partnera sa na konferencii zúčastnilo 5 osôb za slovenskú stranu, z toho dvaja aktívne vystúpili v rámci prezentácii na konferencii. Účasť na jedno-dňovej konferencií pre 50 osôb v Rzeszowe s cieľom diskusie o cieľoch projektu a vykonaní spoločných aktivít týkajúcich sa rozvoja cezhraničnej turistiky sa uskutočnila dňa 05.03.2010 v Rzeszowe. Aktivitu organizoval partner Podkarpacka Regionalna Organizacja Turystyczna so sídlom v Rzeszowe, Ul. Szopena 51 lok.302 v zastúpení Jan Sołek – predseda.

V treťom mesiaci projektu bola objednaná u špecializovanej agentúry analýza turistickej značky poľsko-slovenského pohraničia. V rámci analýzy sa uskutočnili stretnutia s predstaviteľmi inštitúcií pôsobiacich v prospech rozvoja turistiky a samospráv. Cieľom stretnutí bolo vypracovanie spoločného portfólia poľských a slovenských turistických ponúk prihraničnej oblasti Karpatského Euroregiónu.

Ďalšou etapou bolo vykonanie výskumu stretnutí vo veci analýzy turistickej značky. *B*olo zaangažovaných 80 inštitúcii do analýzy turistickej značky.V priebehu stretnutí bola vykonaná analýza turistického potenciálu poľsko – slovenského pohraničia formou výskumu a vypracovaná databáza spoločných turistických ponúk poľsko –slovenského pohraničia. V rámci výskumu bolo anketovaných 177 turistov z ktorých najväčšie percento (16%) reprezentovalo oblasť Kežmarok, 10% Bardejov, 8% Svidník, 7 % Stará Ľubovňa. Výskumu sa zúčastnilo 52% žien a 48% mužov, pričom najväčšiu vekovú kategóriu tvorili osoby od 19 – 29 rokov a to 45%. Zároveň súbežne bola vypracovaná „ Databáza so značkovými miestami na pl-sk strane KE“. Na základe tejto databázy, počas vykonaných workschopov v počte 8 workshopov za prítomnosti 80 účastníkov bolo vybraných 10 turistických značiek na Poľskej a 10 turistických značiek na Slovenskej strane poľsko – slovenského pohraničia.

V šiestom mesiaci bola vypracovaná databáza spoločných turistických ponúk, ktorá bola umiestnená na internetovej stránke oboch partnérov. Na tejto stránke boli taktiež umiestnené informácie o projekte, jeho cieľoch a výsledkoch, ako aj zdrojoch spolufinancovania. Spoločným tvorením rozsiahlej internetovej databázy informácií a iniciacia a propagácia novej cezhraničnej turistickej ponuky v regiónoch pohraničia Poľska a Slovenska.

Následne boli vypracované a vydané publikácie „prezentácie turistických aktrakcií oboch regiónov“ na CD disku v poľskom a slovenskom jazyku. Výroba prezentácie turistických atrakcií oboch regiónov poľsko – slovenského pohraničia Karpatského Euroregiónu“ bola zrealizovaná v dostatočnom predstihu pred konaním workshopov. Na základe toho vyprodukovaný materiál bol použitý na propagáciu a zatraktívnenie turistického potenciálu oboch regiónov poľsko – slovenského pohraničia Karpatského Euroregiónu a v budúcnosti bude naďalej používaný na prehlbovanie propagácie oboch regiónov na vykonaných workshopoch.

Poslednou etapou bola organizácia a vykonanie 1-dňovej záverečnej konferencie projektu na slovenskej strane, pre 50 osôb, ako aj vydanie materiálov z konferencie. Počas stretnutia boli predstavené výsledky projektu, efektivita vykonaných aktivít a ich vplyv na hospodársky rozvoj oboch regiónov. Konferencia bola tiež príležitosťou k výmene pohľadov, skúseností a ďalšej spolupráci. Konferencie sa zúčastnilo 76 účastníkov z toho 20 zahraničných hostí z Poľska a 56 účastníkov z Karpatského Euroregiónu Prešovského kraja. Jednalo sa o zástupcov miest a obcí, zástupcov regionálnych agentúr Prešovského kraja.V priebehu konferencie bola podpísaná „ Dohoda v oblasti rozvoja turistiky v prihraničnej oblasti Karpatského Euroregiónu“ medzi KESS a Podkarpatskou regionálnou turistickou organizáciou v Rzeszowe. Zámerom tejto dohody je pokračovanie spolupráce oboch partnerov aj po ukončení projektu, so zámerom prehlbovania začatých aktivít a pokračovanie v tvorbe turistickej značky na oboch stranách KE pl-sk prihraničnej oblasti s cieľom, jeho intenzívnej propagácie a prehlbovania.

Realizovanými aktivitami bol naplnený hlavný cieľ projektu a to rozvoj a zintenzívňovanie spolupráce v oblasti rozvoja turistiky medzi turistickými organizáciami a subjektmi spojenými s turistickým odvetvím Podkarpatského vojvodstva a Prešovského kraja v rámci Karpatského Euroregiónu.

Realizáciou projektu bol naplnený hlavný cieľ projektu, bol zintenzívnený rozvoj spolupráce v oblasti rozvoja turistiky medzi organizáciami a subjektmi spojenými s turistickým odvetvím Podkarpatského vojvodstva a Prešovského kraja v rámci Karpatského Euroregiónu.

Realizácia projektu sa vďaka cezhraničnému partnerstvu pričinila o nadviazanie spolupráce v oblasti turistiky, a prispieva k lepšiemu poznaniu a prehĺbeniu vedomostí o téme vlastného turistického bohatstva, ktorým disponuje región Podkarpatský a Prešovský kraj.

**Ing. Jozef Polačko**

**Predseda občianského združenia**

**Karpatský Euroregión Slovensko Sever**